ועדת הפנים ואיכות הסביבה, כנסת 16, פרוטוקול מספר 453, 2005-06-21 12:30

גאלב מג'אדלה: אני מאוד מעריך את מה שאתם רוצים לומר, מראש, אפילו לפני שאני יודע, אבל יש לנו התחייבויות שאנחנו צריכים לכבד את לוח הזמנים שלנו לאנשים שמחכים.

גאלב מג'אדלה: אני הייתי מציע שמשרדי הממשלה הנוגעים בדבר ושכיבדו אותנו היום בהשתתפותם, וחלק לא, יבואו ויאמרו לנו אחת לשלושה חודשים, אם זה לא קשה להם, מה הם מתכוונים לעשות יחד ובזרועות וידיים משולבות למען הציבור שלנו.

גאלב מג'אדלה: אנחנו גם נעקוב אחרי זה.

גאלב מג'אדלה: זה כמובן מחייב אותנו לזמן ולהקשבה ולגיבוי ולהמשך.

גאלב מג'אדלה: אנחנו מוכנים לזה.

גאלב מג'אדלה: אמרתי לכם בפתיחה ואני חוזר ואומר, הכל חשוב, אבל אם אין לנו בריאות אין לנו כלום.

גאלב מג'אדלה: וזה כדאי שיגידו אנשים צעירים מאשר שיגידו את זה אנשים שעברו את גיל השבעים.

גאלב מג'אדלה: על כן אני מציע שמשרדי הממשלה, בריאות, פנים, איכות הסביבה, תמ"ת, חקלאות, וגם האוצר.

גאלב מג'אדלה: אני חושב שהדיון הזה היום תרומתו הגדולה בזה שהוא מאחד את משרדי הממשלה.

גאלב מג'אדלה: תראו, כנסת, שבעד הפרדת רשויות, שתפקידה לפקח על הממשלה, מנסה לתווך בין משרדי הממשלה לטובת הציבור.

גאלב מג'אדלה: אז אני מבקש שתקנו את הרעיון, את ההצעה, ובואו יחד נראה בכוחות משותפים מה אנחנו יכולים לעשות למען העניין.

קריאה: חסרו לי מאוד המנכ"לים של שני המשרדים.

קריאה: אני הייתי מנסה ליזום דיון לשני השרים, שר הבריאות והשר לאיכות הסביבה.

קריאה: שזה יחלחל מהדרג הפוליטי למטה אז אולי נתחיל לראות תוצאות.

גאלב מג'אדלה: אנחנו נאמץ את ההצעה שלך, ואם הם לא יבואו רק אל תתאכזב.

גאלב מג'אדלה: תודה רבה לכולם, ותודה לצוות הוועדה שעשה עבודה יפה וטובה.